TGPRO บวก 4 วันติด! พุ่งอีก 7% รับแผนลุยธุรกิจ “กัญชง”-ลุ้นปีนี้เทิร์นอะราวด์
TGPRO บวก 4 วันติด! พุ่งอีก 7%  รับแผนลุยธุรกิจ “กัญชง” หลังอย.ไฟเขียวไลเซนส์-ลุ้นปีนี้เทิร์นอะราวด์
TGPRO บวก 4 วันติด! พุ่งอีก 7%  รับแผนลุยธุรกิจ “กัญชง” หลังอย.ไฟเขียวไลเซนส์-ลุ้นปีนี้เทิร์นอะราวด์
17 ธ.ค. 2564

ผู้สื่อข่าวรายงานว่า วันนี้(17ธ.ค.64) ราคาหุ้นบริษัท ไทย-เยอรมัน โปรดักส์ จำกัด (มหาชน) หรือ TGPRO ณ เวลา 11:19 น. อยู่ที่ระดับ 0.44 บาท บวก 0.03 บาท หรือ 7.32% สูงสุดที่ระดับ 0.46 บาท ต่ำสุดที่ระดับ 0.41 บาท ด้วยมูลค่าการซื้อขาย 274.53ล้านบาท ราคาหุ้นแรง 4 วันติดโดยนับตั้งแต่หุ้นยืนที่ระดับ 0.34 บาท เมื่อวันที่ 13 ธ.ค.64 จนถึงล่าสุดหุ้นปรับตัวขึ้นแล้ว 33%

โดยก่อนหน้านี้(22พ.ย.64)บริษัท ไทย-เยอรมัน โปรดักส์ จำกัด (มหาชน)  หรือ TGPRO เปิดเผยว่า ตามที่บริษัท เวิลด์ คลาส สมาร์ท ฟาร์ม จำกัด ซึ่งเป็นบริษัทย่อยของได้ยื่นขอรับใบอนุญาตผลิต (ปลูก) ซึ่งยาเสพติดให้โทษในประเภท 5 เฉพาะกัญชง เพื่อประโยชน์ ในเชิงพาณิชย์หรืออุตสาหกรรมไปนั้น
ทางบริษัทขอแจ้งให้ทราบว่า เมื่อวันที่ 18 พฤศจิกายน 2564 สำนักงาน คณะกรรมการอาหารและยา(อย.) ได้พิจารณาออกใบอนุญาตผลิต (ปลูก) ซึ่งยาเสพติดให้โทษในประเภท 5 เฉพาะกัญชง เพื่อประโยชน์ในเชิงพาณิชย์หรืออุตสาหกรรม เลขที่ใบอนุญาต รย 12-64/2554 (ป) โดยสถานที่ขออนุญาตผลิต (ปลูก) ณ อำเภอเมืองระยอง จังหวัดระยอง เพื่อที่จะขายผลผลิตที่ได้จากการปลูกให้แก่ลูกค้าที่บริษัทได้ตกลงทำ สัญญาความร่วมมือทางธุรกิจกันไว้
ด้านผลการดำเนินงาน 9 เดือนปี 2564 พลิกมีกำไร 57.9 ล้านบาท จากช่วงเดียวกันของปีก่อนขาดทุนสุทธิ 69.84 ล้านบาท ลุ้นปีนี้ผลงานเทิร์นอะราวด์
 